KTC เปิดตัว LINE Official Account
KTC เปิดตัว LINE Official Account ส่งตรงสิทธิพิเศษเด็ดถึงหน้าจอผู้ใช้ทั่วประเทศ พร้อมให้โหลดฟรีสติ๊กเกอร์เพื่อนซี้ต่างไซส์ Kozy และ Ceela ดีเดย์ 15 ส.ค. นี้
17 ส.ค. 2560

บริษัท บัตรกรุงไทย จำกัด (มหาชน) หรือ KTC โดยนางพิทยา วรปัญญาสกุล รองประธานเจ้าหน้าที่บริหาร – ธุรกิจบัตรเครดิต กล่าวว่า เคทีซีได้เปิดช่องทางสื่อสารผ่าน “KTC LINE Official Account” เพื่อให้เราใกล้กับผู้บริโภคและสมาชิกเคทีซีมากขึ้น และยังสามารถสื่อสารถึงกันได้รวดเร็วยิ่งขึ้น 
โดยจะบอกเล่าความคุ้มค่าถึงหน้าจอคนพันธุ์ Line ทั่วประเทศและสมาชิกบัตรเครดิตและสินเชื่อพร้อมใช้เคทีซี 3 ล้านบัญชี ทั้งข่าวสาร โปรโมชั่นและสิทธิพิเศษที่ตรงกับไลฟ์สไตล์สำหรับคนชอบกิน ช้อป ท่องเที่ยว ข้อมูลผลิตภัณฑ์บัตรเครดิต สินเชื่อบุคคลเคทีซีและบริการต่างๆ รวมถึงกิจกรรมเพื่อให้ผู้ใช้ Line ได้ร่วมสนุกอีกด้วย 
พร้อมเปิดให้ดาวน์โหลดฟรีสติ๊กเกอร์เพิ่มสีสันให้แชทมัน แชทสนุกยิ่งขึ้นกับเพื่อนซี้ต่างไซส์ น้อง “Kozy” (โคซี่) และ “Ceela” (ซีล่า) ตั้งแต่วันที่ 15 สิงหาคมนี้เป็นต้นไป ที่ LINE ID: KTC_Card